
PATVIRTINTA
Šakių rajono savivaldybės 
administracijos direktoriaus 
2024 m. gruodžio d. 
įsakymu Nr. 

ŠAKIŲ RAJONO SAVIVALDYBĖS ADMINISTRACIJOS
SAUGAUS ELEKTRONINĖS INFORMACIJOS TVARKYMO TAISYKLĖS
 
[bookmark: part_f65a9ca6cb04488b89a8c381227a3c96]I SKYRIUS
BENDROSIOS NUOSTATOS
 
1. [bookmark: part_5d141ff5ca3d4cc89acdee468b08637d]Šakių rajono savivaldybės administracijos saugaus elektroninės informacijos tvarkymo taisyklių (toliau – Taisyklės) tikslas – nustatyti tvarką, užtikrinančią saugų Šakių rajono savivaldybės administracijos informacinių sistemų techninės, programinės įrangos funkcionavimą, saugų duomenų tvarkymą ir jų teikimą kitoms institucijoms pagal teisės aktų nustatytus reikalavimus.
2. [bookmark: part_9d730a84720742e185516f4c04fea096]Taisyklės parengtos vadovaujantis Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašu, patvirtintais Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“ (toliau – Aprašas) bei Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“.
3. [bookmark: part_8bd5a720b2924552b5215c944723b1c8]Šios Taisyklės yra privalomos visiems Šakių rajono savivaldybės administracijos (toliau – Administracija) valstybės tarnautojams ir darbuotojams, dirbantiems pagal darbo sutartį, naudojantiems kompiuterinę įrangą darbo užduotims atlikti.
4. [bookmark: part_da1c1d0692b1475bb2790a15a74e87ab][bookmark: part_d506ec1ccf7e45348f46af24c2b12c9b]Šiose Taisyklėse vartojamos sąvokos atitinka Lietuvos Respublikos valstybės informacinių išteklių valdymo įstatyme,  Apraše, Saugos nuostatuose ir kituose Lietuvos Respublikos teisės aktuose vartojamas sąvokas.
5. [bookmark: part_d57b06359f0c4cb390012acaa006cdde]Už informacinių sistemų duomenų saugų tvarkymą atsakingi informacinių sistemų naudotojai ir informacinių sistemų administratorius.
6. [bookmark: part_96a2ff08a626411094b7ce83820d550e]Už Taisyklių įgyvendinimo organizavimą ir kontrolę atsakingas Saugos įgaliotinis.
7. Vadovaujantis Aprašo nuostatomis, Saugos nuostatais ir Valstybės informacinių išteklių įstatymo 3 straipsniu, informacinė sistema priskiriama mažos svarbos valstybės informacinių išteklių rūšiai.
8. Informacinėje sistemoje tvarkoma elektroninė informacija yra skirstoma į šias grupes:
8.1. informacinės sistemos administratoriaus tvarkoma elektroninė informacija;
8.2. informacinės sistemos naudotojų tvarkoma elektroninė informacija.
9. Informacinės sistemos elektroninės informacijos, priskirtos šių Taisyklių 8 punkte nurodytoms grupėms, sąrašas:
9.1. informacinės sistemos administratoriaus tvarkoma elektroninė informacija:
9.1.1. informacinės sistemos naudotojų teisės;
9.1.2. informacinės sistemos techninės ir programinės įrangos parametrai;
9.1.3. informacinės sistemos naudotojų veiksmų registravimo duomenys;
9.1.4. informacinės sistemos rezervinės kopijos;
9.2. informacinės sistemos naudotojų tvarkoma elektroninė informacija:
9.2.1. informacinės sistemos duomenų bazėje kaupiami duomenys ir funkcijos pagal suteiktas teises;
9.2.2. informacinės sistemos naudotojo parametrai.
 
[bookmark: part_e5bcd3ac80004df38b14250d34e47800]II SKYRIUS
TECHNINIŲ IR KITŲ SAUGOS PRIEMONIŲ APRAŠYMAS
 
10. [bookmark: part_0bfec3c4aef34db59c058e36f838d82e]Saugiam elektroninės informacijos tvarkymui užtikrinti naudojamos kompiuterinės įrangos, programinės įrangos, fizinės, techninės ir organizacinės duomenų saugos priemonės.
11. [bookmark: part_36fe75e91fc240828f210038f5049d56]Naudojama legali sisteminė ir taikomoji programinė įranga.
12. [bookmark: part_d580f11215e24f6bb9c34ea3699cc143]Programinės įrangos diegimą atlieka tik Administratoriai ar kiti įgalioti asmenys.
13. [bookmark: part_725d6a5b32784f0f9d116220a5e7c85e]Naudojamos antivirusinės programos Naudotojų kompiuteriuose, antivirusinės programos elektroninio pašto tarnybinėje stotyje, programinės ugniasienės Naudotojų kompiuteriuose ir tinklo tarnybinėse stotyse apsaugai nuo virusų, šnipinėjimui skirtos programinės įrangos, nepageidaujamo elektroninio pašto ir pan.
14. [bookmark: part_9efcf394fbe346a8ac8726def0273383]Siekiant apsaugoti nuo žalingos programinės įrangos, ne rečiau kaip kartą per mėnesį turi būti atliekamas nuolatinis Naudotojų ir tarnybinių stočių operacinių sistemų atnaujinimas.
15. [bookmark: part_8ea30a2b63a14eb3ae8674991f49e01c]Antivirusinių programų duomenų bazės turi būti atnaujinamos periodiškai – ne rečiau kaip kartą per dieną, jei atnaujinimą pateikia antivirusinės programos gamintojas.
16. [bookmark: part_d34747eb083a41c1ab6825d06bc5848e]Ne rečiau kaip kartą per metus Administratorius atlieka patikrinimą, siekdamas nustatyti, ar IS naudojama programinė įranga yra saugi. Patikrinimą inicijuoja Saugos įgaliotinis.
17. [bookmark: part_4e8d2dc8df484456a222fd9342f9b752]IS elektroninės informacijos perdavimo tinklas turi būti atskirtas nuo viešųjų telekomunikacijų tinklų naudojant ugniasienę.
18. [bookmark: part_e208d80865e94a37a0aa43adc41bba4f]Už tinklo ugniasienių administravimą, priežiūrą, operacinės sistemos atnaujinimą ir saugią ugniasienių konfigūraciją atsako Administratorius.
19. [bookmark: part_b70667553e334f45a752918ec85b0a04]Saugiam elektroninės informacijos teikimui ir (ar) gavimui iš kitų valstybės institucijų užtikrinti naudojamas Saugus valstybės duomenų perdavimo tinklas (toliau – SVDPT). Informacinės sistemos elektroninės informacijos perdavimo tinklas turi būti atskirtas nuo viešųjų ryšių tinklų naudojant ugniasienę; ugniasienės įvykių žurnalai turi būti reguliariai analizuojami, o ugniasienės saugumo taisyklės periodiškai peržiūrimos ir atnaujinamos.
20. [bookmark: part_c72850dfaf574a32857137fec7c5fcbb]Naudotojams kompiuterių operacinėse sistemose turi būti suteikiamos teisės, kurios būtinos tiesioginėms pareigoms vykdyti.
21. [bookmark: part_6087c7d1aae148649e4c3bcdd8d1d211]Duomenys nuo jų praradimo, iškraipymo, sunaikinimo, neteisėto panaudojimo galimybių apsaugomi techninėmis, organizacinėmis, programinėmis priemonėmis.
22. [bookmark: part_5827b51908ac45b088504079da4c20ca]Fizinė prieiga prie informacinių sistemų tarnybinių stočių suteikiama tik informacinių technologijų darbuotojams.
23. [bookmark: part_0b278c9983854ac3979d4e9bfacd510d]Techninė įranga apsaugoma nuo elektros srovės svyravimų, nuo neteisėtos prieigos prie techninės įrangos, jos sugadinimo ar neteisėto poveikio jai. Naudojami specialūs maitinimo šaltiniai, nenutrūkstamo maitinimo šaltinis su automatine apsauga nuo įtampos svyravimų. Svarbiausia kompiuterinė įranga ir duomenų perdavimo tinklo mazgai turi turėti rezervinį maitinimo šaltinį, užtikrinantį šios įrangos veikimą ne mažiau kaip 30 minučių.
24. [bookmark: part_025cfb9bf3b34c24bf3a90ebd8feb813]Patalpa, kurioje veikia tarnybinės stotys atitinka priešgaisrinės saugos reikalavimus, jose yra gaisro gesinimo priemonės. Periodiškai atliekama gaisro gesinimo priemonių patikra.
25. [bookmark: part_05299b315f7c43aaac697b4aa3dbb4f0]Tarnybinių stočių patalpoje įrengta oro kondicionavimo sistema.
 
[bookmark: part_0e639ab42b0b425489432bb085310ad7]III SKYRIUS
SAUGUS ELEKTRONINĖS INFORMACIJOS TVARKYMAS
 
26. [bookmark: part_db35b0bd9d8b4008852caf489f917985]Informacinių sistemų duomenų keitimą, atnaujinimą ir naujų duomenų įvedimą turi teisę atlikti tik autorizuoti naudotojai, turintys teisę tai atlikti.
27. [bookmark: part_c5777d3e40ba496e9effdb6c56383e8a]Naudotojų tapatybė ir veiksmai su informacinių sistemų duomenimis fiksuojami programinėmis priemonėmis. Fiksuojamas tikslus prisijungimo, atsijungimo ir duomenų keitimo laikas, vartotojo vardas.
28. [bookmark: part_78318b90f70e4400b102d15bd28d2821]Už informacinių sistemų duomenų atsarginių duomenų kopijų darymą, saugojimą ir duomenų atkūrimą iš atsarginių duomenų kopijų atsako Administratorius.
29. Auditui atlikti turi būti fiksuojama ši informacija:
29.1. informacinės sistemos elementų įjungimas, išjungimas ar perkrovimas (jeigu informacinės sistemos dalys palaiko tokį funkcionalumą);
29.2. informacinės sistemos naudotojų, administratoriaus prisijungimas (ir nesėkmingi bandymai prisijungti), atsijungimas;
29.3. audito funkcijos įjungimas, išjungimas;
29.4. audito įrašų trynimas, kūrimas ar keitimas.
30. Kiekviename audito duomenų įraše turi būti fiksuojama:
30.1. įvykio data ir tikslus laikas;
30.2. informacinės sistemos naudotojo / administratoriaus ir (arba) informacinės sistemos įrenginio, susijusio su įvykiu, duomenys;
30.3. įvykio rezultatas.
31. Draudžiama audito duomenis trinti, keisti, kol nesibaigęs audito duomenų saugojimo terminas.
32. [bookmark: part_a0eba5ce47754f22a2707f07a23f8a6d]Atsarginės duomenų kopijos daromos periodiškai, bet ne rečiau kaip kartą per mėnesį, o kopijos tarnybinėse stotyse – automatiniu būdu į išorinius informacijos kaupiklius.
33. [bookmark: part_429a907768c84a328e6fb02418800658]Prarasti, iškraipyti ar sunaikinti Informacinių sistemų duomenys atkuriami iš atsarginių duomenų kopijų.
34. [bookmark: part_5b0cce42710d44469540d4b1be39c5bc]Duomenų atstatymas iš atsarginių kopijų turi būti periodiškai išbandomas – ne rečiau kaip kartą per metus.
35. [bookmark: part_e5f02a028b0f470b905754e0aa614f67]Atstatymų išbandymą inicijuoja Saugos įgaliotinis.
36. [bookmark: part_f7b6b66f1d68441eb324b11d11e092a2]Duomenų perkėlimo ir teikimo kitoms informacinėms sistemoms bei duomenų gavimo iš jų tvarka nustatoma atskiromis sutartimis.
37. [bookmark: part_043677776d734a19b72fdf4044eaad7c]Programinės ir techninės įrangos keitimo ir atnaujinimo tvarką, priklausomai nuo konkretaus atvejo, derina Administratorius.
38. [bookmark: part_8008384baed341498436f2355a57caea]Operacinių sistemų ir taikomosios programinės įrangos pakeitimai turi būti valdomi: planuojami ir ištestuojami, numatomos atstatomosios procedūros nesėkmingų pakeitimų atvejams, įvertinamas pakeitimų poveikis saugumui.
39. Informacinių sistemų pakeitimų valdymo tvarka nustatyta šių Taisyklių priede „Šakių rajono savivaldybės administracijos informacinių sistemų pakeitimų valdymo tvarkos aprašas“.
40. [bookmark: part_cba2d8e2115246159bb6fc30e4f2981f]Už operacinių sistemų ir taikomosios programinės įrangos keitimų valdymą atsakingas Administratorius.
41. [bookmark: part_855fbf25742c4aaa894f2bc5234ba0c9]Administratorius, užtikrindamas informacinių sistemų duomenų vientisumą, privalo naudoti visas įmanomas fizines, programines ir organizacines priemones, skirtas Informacinei sistemai ir joje tvarkomiems duomenims apsaugoti nuo neteisėtų veiksmų.
42. [bookmark: part_eceb37ff2c85441da8558ebbd68646d5]Naudotojas, įtaręs, kad su informacinių sistemų duomenimis buvo atlikti neteisėti veiksmai, privalo pranešti apie tai Administratoriui. Administratorius, įtaręs, kad su informacinių sistemų duomenimis vykdomi neteisėti veiksmai, privalo apie tai pranešti Saugos įgaliotiniui. Saugos įgaliotinis, gavęs pranešimą apie vykdomus neteisėtus veiksmus su informacinėmis sistemomis arba su informacinių sistemų tvarkomais duomenimis, inicijuoja elektroninės informacijos saugos incidento valdymo procedūras.
43. Nešiojamųjų kompiuterių ir kitų mobiliųjų įrenginių (toliau – mobilieji įrenginiai), naudojamų informacinės sistemos naudotojų tarnybinėms ar darbo funkcijos vykdyti, naudojimo tvarka:
43.1. išnešti iš informacinės sistemos valdytojo ar informacinės sistemos tvarkytojo patalpų mobilieji įrenginiai negali būti palikti be priežiūros viešose vietose; kelionės metu mobilieji įrenginiai turi būti saugomi;
43.2. iš informacinės sistemos valdytojo ar informacinės sistemos tvarkytojo patalpų išnešamiems mobiliesiems įrenginiams turi būti taikomos papildomos saugos priemonės:
43.2.1. elektroninė informacija turi būti šifruojama;
43.2.2. teisė naudotis įrenginiu suteikiama tik Administracijos darbuotojams;
43.2.3. įrenginys, baigus juo naudotis, turi būti užrakinamas;
43.2.4. prisijungimas gali būti ribojamas naudojant naudotojo tapatybės nustatymo ir autentiškumo patvirtinimo veiksmus;
43.2.5. turi būti užtikrinta kompiuterinių laikmenų apsauga – jei yra techninių galimybių, duomenys turi būti šifruojami tiek mobiliųjų įrenginių laikmenose, tiek išorinėse kompiuterinėse laikmenose. Draudžiama saugoti neužšifruotose mobiliųjų įrenginių laikmenose konfidencialią ir (arba) asmens duomenų informaciją;
43.2.6. mobilusis įrenginys, kuriuo nesinaudojama 10 minučių, turi automatiškai užsirakinti;
43.2.7. mobilusis įrenginys, prieš perduodant jį Administracijos darbuotojui, turi būti patikrinamas antivirusine programine įranga; 
43.3. duomenys, perduodami tarp mobiliojo įrenginio ir informacinės sistemos, turi būti šifruojami;
43.4. turi būti užtikrinta kompiuterinių laikmenų apsauga, t. y. esant techninėms galimybėms turi būti šifruojami duomenys tiek mobiliųjų įrenginių laikmenose, tiek išorinėse kompiuterinėse laikmenose. Draudžiama saugoti neužšifruotuose mobiliųjų įrenginių laikmenose konfidencialią ir (arba) asmens duomenų informaciją;
43.5. už mobiliųjų įrenginių ir jame tvarkomų ar saugomų duomenų saugą teisės aktų nustatyta tvarka atsako naudotojas, kuriam šis įrenginys yra skirtas.
 
[bookmark: part_114a3214dd0e408dba3c35155c9ada85]IV SKYRIUS
REIKALAVIMAI, KELIAMI IS FUNKCIONAVIMUI REIKALINGOMS PASLAUGOMS IR JŲ TEIKĖJAMS
 
44. [bookmark: part_462942c8c1fa446ab9b5e40d53a6d350]Administratorius suteikia prieigos prie informacinių sistemų duomenų teisę (peržiūrėti duomenis, atlikti užklausas, vykdyti veiksmus su duomenimis ir kt.) bei fizinę prieigą prie techninės ir programinės įrangos paslaugų teikėjo įgaliotam fiziniam asmeniui paslaugų teikimo sutartyje nurodytam laikotarpiui jam nustatytoms funkcijoms atlikti.
45. [bookmark: part_134821f348234855ae97f6c3e5c1d754]Administratorius, suteikdamas prieigos prie informacinių sistemų duomenų teisę, paslaugų teikėjo įgaliotą fizinį asmenį supažindina su prieigos prie IS duomenų sąlygomis.
46. [bookmark: part_fc9d6c362d734dda9d2586c02924274c]Pasibaigus sutartyje nurodytam laikotarpiui, Administratorius panaikina paslaugų teikėjo įgalioto fizinio asmens prieigos prie informacinių sistemų duomenų teisę ir apie tai jį informuoja.
47. [bookmark: part_bf120f0d290d4e00b64a309b2f57f3ee]Reikalavimai informacinėms sistemoms, reikalingoms paslaugų teikėjams ir jų projektavimo, aptarnavimo ir priežiūros teikiamoms paslaugoms funkcionuoti nustatomi šių paslaugų teikimo sutartyse.
48. Paslaugų teikimo sutartyse turi būti iš anksto nustatyta, kad paslaugų teikėjas ar įrangos tiekėjas užtikrina atitiktį kibernetinio saugumo reikalavimams, nustatytiems Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“
49. [bookmark: part_4dba1e97e8e247bdb6c5096566a4c1dd]Paslaugų teikimo sutartyse turi būti nurodoma, kad paslaugų teikėjas kuria ar modifikuoja programinę įrangą naudodamas:
49.1. [bookmark: part_5859bd0bb1844a67beddf97c7948adf5]įgyvendintas elektroninės informacijos saugos priemones nuo sankcionuoto poveikio sistemoms, programinei įrangai ir patalpoms;
49.2. [bookmark: part_2ad0aeaeddfb49b5a9b70ccdc4fc807e]sertifikuotą sisteminę programinę įrangą, atitinkančią kibernetinio saugumo reikalavimus, nustatytus Lietuvos Respublikos Vyriausybės patvirtintame Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše.
 
[bookmark: part_0c59ffaba0044a81ac0e774363e4d70d]V SKYRIUS
BAIGIAMOSIOS NUOSTATOS
 
50. [bookmark: part_261f36e2a7ee4141856c926159e0f428]Naudotojas privalo kuo greičiau informuoti Saugos įgaliotinį ar Administratorių apie pastebėtus saugumo incidentus: šių Taisyklių reikalavimų pažeidimus, informacinių sistemų veiklos sutrikimus arba neįprastą sistemos veikimą.
51. [bookmark: part_2336700238a1492ca8d5fee56152bf64]Naudotojai, pažeidę šių Taisyklių ir kitų saugos politiką įgyvendinančių teisės aktų nuostatas, atsako teisės aktų nustatyta tvarka.
 
[bookmark: part_fae6b8e4573d457e8f1c586925ec6d39]________________


Šakių rajono savivaldybės administracijos saugaus elektroninės informacijos tvarkymo taisyklių priedas

ŠAKIŲ RAJONO SAVIVALDYBĖS ADMINISTRACIJOS INFORMACINIŲ SISTEMŲ PAKEITIMŲ VALDYMO TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės administracijos informacinės sistemos pakeitimų valdymo tvarkos aprašas (toliau – Aprašas) nustato standartizuotą funkcinių, techninių, programinių, organizacinių ir administracinių Šakių rajono savivaldybės administracijos (toliau – Administracija) informacinių sistemų (toliau – informacinės sistemos) pakeitimų valdymą ir kontrolę, siekiant sumažinti neigiamo pakeitimų poveikio informacinių sistemų darbui riziką, užtikrinant saugų ir kokybišką reikalingų pakeitimų įvykdymą.
2. Apraše vartojamos sąvokos, kaip jos apibrėžtos Bendrųjų elektroninės informacijos saugos reikalavimų apraše, Saugos dokumentų turinio gairių apraše, patvirtintuose Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo ir Saugos dokumentų turinio gairių aprašo patvirtinimo“, Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Nacionalinės kibernetinio saugumo strategijos patvirtinimo“, Šakių rajono savivaldybės administracijos informacinių sistemų duomenų saugos nuostatuose ir kituose teisės aktuose.

II SKYRIUS
PAKEITIMŲ IDENTIFIKAVIMAS

3. Pakeitimai identifikuojami analizuojant informacinių sistemų valdytojo ir tvarkytojų veiklos aplinką ir poreikius, kuriuos formuoja technologiniai aspektai ir tendencijos, esama padėtis (informacinės sistemos sąranka, pažeidžiamumas, atitiktis teisės aktų ir standartų reikalavimams ir pan.).
4. Pakeitimai identifikuojami pagal pakeitimo tipą: administraciniai, organizaciniai ar techniniai.

III SKYRIUS
PAKEITIMŲ INICIJAVIMAS IR SKIRSTYMAS Į KATEGORIJAS

5. Pakeitimus inicijuoti turi teisę informacinių sistemų valdytojas, informacinės sistemos tvarkytojai, informacinės sistemos saugos įgaliotinis (toliau – saugos įgaliotinis) ir (ar) informacinės sistemos administratorius (toliau – administratorius). 
6. Registruojami pakeitimai, atsižvelgiant į jų svarbą, aktualumą ir poreikį, skirstomi į šias kategorijas:
6.1. standartiniai pakeitimai, kurie nekelia rizikos kokybiškam elektroninių paslaugų teikimui arba visos informacinių technologijų infrastruktūros veikimui (pvz., naujos kompiuterinės darbo vietos parengimas informacinės sistemos naudotojui ar informacinės sistemos komponentų pakeitimas, standartinės programinės įrangos įdiegimas, atnaujinimas ar išdiegimas, saugumo spragų pataisų įdiegimas informacinės sistemos naudotojo kompiuterinėje darbo vietoje ir pan.);
6.2. skubūs pakeitimai, kurie skirti aukščiausio prioriteto sutrikimams arba problemoms šalinti ir reikalauja ypatingos įvertinimo, patvirtinimo ir atlikimo skubos, taip pat avariniai pakeitimai (pvz., veiklos atkūrimas likviduojant informacinės sistemos elektroninės informacijos (toliau – elektroninė informacija) saugos ar kibernetinio incidento, stichinės nelaimės, avarijos ar kitų ekstremalių situacijų padarinius);
6.3. plėtros (vystymo) pakeitimai, kai kuriamos arba modernizuojamos informacinių technologijų paslaugos ir su tuo susiję veiksmai nėra visiškai aiškūs, o pakeitimų atlikimas yra susijęs su tam tikra rizika elektroninių paslaugų teikimui arba visos informacinių technologijų infrastruktūros veikimui.
7. Prioritetas turi būti skiriamas skubiems ir plėtros (vystymo) pakeitimams. Pakeitimų prioritetas nustatomas pakeitimų įtakos vertinimo metu.

IV SKYRIUS
PAKEITIMŲ ĮTAKOS VERTINIMAS

8. Informacinių sistemų funkcinių, programinių ir techninių pakeitimų įtaką pagal kompetenciją vertina Administracijos Bendrųjų reikalų skyrius. Sudėtingų pakeitimų įtakai įvertinti iš informacinių sistemų valdytojo kompetentingų valstybės tarnautojų ir darbuotojų, dirbančių pagal darbo sutartis (toliau – darbuotojai), prireikus – iš nepriklausomų ekspertų gali būti sudaroma darbo grupė.
9. Pakeitimų įtakos vertinimo metu turi būti įvertinama pakeitimų nauda, pagrįstumas, įgyvendinamumas, pakeitimams atlikti reikalingos sąnaudos, taip pat informacinių sistemų darbo sutrikdymo ar sustabdymo rizika, elektroninės informacijos konfidencialumo, vientisumo ir prieinamumo pažeidimo rizika.
10. Administracijos programinės ir techninės įrangos pakeitimai atliekami tik įvertinus pakeitimo poreikį, pakeitimo apimtį ir sistemos modernizavimo mastą.

V SKYRIUS
PAKEITIMŲ ATLIKIMAS

11. Techninius informacinės sistemos pakeitimus vykdo administratorius arba paslaugos teikėjas. Organizacinius ir administracinius pakeitimus vykdo Administratorius arba paslaugos teikėjas .
12. Visi pakeitimai, galintys sutrikdyti ar sustabdyti informacinių sistemų darbą, turi būti suderinti su saugos įgaliotiniu ir vykdomi tik gavus jo pritarimą.
13. Pakeitimai, galintys sutrikdyti ar sustabdyti informacinių sistemų darbą, daryti neigiamą įtaką elektroninės informacijos konfidencialumui, vientisumui ar prieinamumui, turi būti patikrinti bandomojoje aplinkoje, kurioje nėra konfidencialių ir asmens duomenų ir kuri yra atskirta nuo eksploatuojamų informacinių sistemų. Eksploatuojamų informacinių sistemų aplinkoje pakeitimai gali būti vykdomi tik išimtiniais atvejais, kai dėl techninių, programinių ar kitų priežasčių (pvz., veiklos atkūrimo ar kitos avarinės situacijos) nėra galimybės jų patikrinti bandomojoje informacinės sistemos aplinkoje.
14. Nustačius, kad informacinės sistemos pakeitimai bandomojoje aplinkoje rezultatas atitinka laukiamus rezultatus, pakeitimai gali būti atliekami eksploatuojamos informacinės sistemos aplinkoje. Nustatytu darbo laiku gali būti vykdomi tik skubūs ir standartiniai pakeitimai.
15. Informacinės sistemos administratorius turi informuoti informacinės sistemos naudotojus, informacinių sistemų tvarkytojus, kitus suinteresuotus asmenis apie pakeitimus, kuriuos įgyvendinant galimi informacinės sistemos darbo sutrikimai. Apie pakeitimus naudotojai informuojami elektroniniu paštu ne vėliau kaip likus vienai darbo dienai iki planuojamo pakeitimo įgyvendinimo pradžios. Šis punktas netaikomas, jeigu įgyvendinami skubūs pakeitimai.

VI SKYRIUS
PAKEITIMŲ VALDYMO PROCESAS

16. Pakeitimų valdymo procesas vykdomas atsižvelgiant į Aprašo, Informacinių technologijų paslaugų valdymo metodikos, patvirtintos Informacinės visuomenės plėtros komiteto prie Susisiekimo ministerijos direktoriaus 2013 m. birželio 19 d. įsakymu Nr. T-83 „Dėl Informacinių technologijų paslaugų valdymo metodikos patvirtinimo“, reikalavimus.

___________________________

